ปกติเป็คนประจำเดือนมาไม่สม่ำเสมอ แต่ละรอบเดือน 38 34 37 ล่าสุดมีรอบเดือน 3 ก.ค ได้มีเพศสัมพันธ์วันที่ 22 ก.ค โดยได้ใส่ถุงยางอนามัยตั้งแต่เริ่ม หลังจากเสร็จได้นำมาเช็คโดยการใส่น้ำ ไม่มีการรั่ว แต่วันนี้ วันที่ 15 สิงหา ประจำเดือนยังไม่มา มีโอกาสตั้งครรถ์มั้ยคะ ช่วงนี้มีความเครียดค่ะ
สวัสดีค่ะ การมีเพศสัมพันธ์โดยใส่ถุงยางอนามัยป้องกันเอาไว้ตลอด ถุงยางไม่ขาด ไม่รั่วนั้น มีโอกาสตั้งครรภ์ได้น้อยมากๆน้อยกว่า 2% ค่ะประจำเดือนที่ไม่มา อาจจะมีสาเหตุอื่นๆและอาจเป็นสาเหตุเดียวกับการที่ทำให้ประจำเดือนมาไม่สม่ำเสมอตั้งแต่แรก เช่นการมีถุงน้ำหลายใบในรังไข่ ฮอร์โมนจากรังไข่ไม่สมดุล มีพังผืดในมดลุก ผนังมดลูกบาง ผลข้างเคียงการใช้ยาคุม หรือโรคไทรอยด์ทำงานผิดปกติ เป็นต้นโดยควรไปพบแพทย์เพื่อตรวจหาสาเหตุเพิ่มเติมที่ทำให้รอบเดือนมาไม่สม่ำเสมอต่อไป เบื้องต้นอาจจะซื้อชุดตรวจการตั้งครรภ์ทางปัสสาะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ดังนั้นตอนนี้น่าจะให้ผลบวกที่แน่นอนได้แล้ว หรือไปยืนยันผลอีกครั้งที่รพ.ค่ะ